Hind Shoufani

Hind Shoufani (arabieraz: هند شوفاني) (Libano, 1978) emakume palestinarra, poeta, idazlea, film-zuzendaria, gidoilaria eta ekoizlea da. Bere lanetan ikuspegi feminista txertatzen du.

 Biografia 
Libanon jaio eta Damasco eta Ammanen hazi zen, errefuxiatu gisa. Ekialde Hurbileko leku desberdinetan bizi izan da, besteak beste, Dubain. Shoufani Beiruteko Unibertsitate Libano-amerikarrean komunikazio ikasketak hasi zituen eta ondoren, New Yorken filmagintza ikasteko beka bat jaso zuen, NYU-n. 2011n, Iowako Unibertsitateko International Writing Program Fall Residency delakoan parte hartu zuen, Iowan.

 Ibilbidea literaturan 
Bi poesia liburu argitaratu dittu, More Light Than Death Could Bear (Beirut, 2007) eta Inkstains on the Edge of Light (Beirut, 2010).https://web.archive.org/web/20200618184042/http://www.alwanforthearts.org/event/381 Horrez gain, The Poeticians izeneko poeten talde baten sortzailea da. Literatur jaialdietan ere parte hartu du, besteak beste, Emirates Airline Festival of Literature-n. Beiruteko The Daily Star eta The Guide egunkarietan idatzi du. 2012an bere lehenengo eleberria argitaratu zuen, Nowhere Near a Damn Rainbow eta 2014an bigarrena, Uncommon Dubai.

 Ibilbidea zineman 
Filmen gidoiak idazteaz gain, filmak zuzendu eta ekoiztu ere egin ditu, bereziki ezaguna da Trip Along Exodus (2015). 2011n eta 2018an Trip Along Exodus eta They Planted Extrange Trees ere zuzendu zituen, hurrenez hurren. Gidoilari bezala, The Present (2020) filman parte hartu zuen, BAFTA saria eta Oscar Sarien nominazioa jaso zuena. 

 Sariak eta Aitortzak 

 2023an, Heavy Metal filmarengatik, non ekoizle aritu zen, Tribeca Film Festival 2023-en saritu zuten.

 Erreferentziak 

 Kanpo estekak 
Hind Shoufani poesia irakurtzen (2011)
Hind Shoufani - webgune ofiziala

Kategoria:Palestinako poetak
Kategoria:1978ko jaiotzak
Kategoria:Gizabanako biziak
Kategoria:XX. mendeko emakume idazleak
Kategoria:Emakume poetak
Kategoria:XXI. mendeko emakume idazleak
Kategoria:Palestinar errefuxiatuak
Kategoria:Emakume zinema ekoizleak
Kategoria:Emakume film zuzendariak
Kategoria:Palestinako feministak
Kategoria:Beirutarrak